Saab 9-2X

Saab 9-2X on Saabin vuosina 2004–2006 valmistama keskiluokan farmariauto, joka oli uudelleennimetty versio Subaru Imprezasta. Sen ulkoasua oli muokattu vastaamaan muuta Saab-mallistoa. Autoa rakennettiin Subarun kanssa samalla tehtaalla Japanissa, ja sitä myytiin ainoastaan Pohjois-Amerikan markkinoilla. Myynti jäi vähäiseksi muun muassa siksi, että 9-2X oli hinnoiteltu sisarmalliaan Imprezaa kalliimmaksi.

Autossa käytetyt nelisylinteriset bokserimoottorit tulivat Subarulta. Perusmallissa oli vapaasti hengittävä 2,5-litrainen (165 hv), urheilullisessa Aero-mallissa turboahdettu 2,0-litrainen (227 hv).

Lähteet

Aiheesta muualla 

9-2X
C-segmentin autot
2000-vuosikymmenen autot